## **Usmernenie k postupu stredných škôl pri realizácií praktického vyučovania počas mimoriadnej situácie v súvislosti s ochorením Covid-19**

V Bratislave, 13. 5. 2020

Realizácia praktického vyučovania žiakov stredných škôl (odborná prax, odborný výcvik) počas mimoriadnej situácie v súvislosti s ochorením Covid-19 v školskom roku 2020/2021 prebieha za nasledujúcich podmienok:

1. praktické vyučovanie, vrátane praktického vyučovania v systéme duálneho vzdelávania, prebieha riadne podľa školského vzdelávacieho poriadku, so zvýšenými hygienickými opatreniami,
2. na pracovisku zamestnávateľa a pracovisku praktického vyučovania sú žiaci na účely ochrany verejného zdravia v pozícií zamestnancov a v súlade s aktuálnymi opatreniami Úradu verejného zdravotníctva Slovenskej republiky rešpektujú pokyny príslušného zamestnávateľa,
3. v prípade identifikovania osôb podozrivých na ochorenie Covid-19 (žiaci, pedagogickí zamestnanci, nepedagogickí zamestnanci, inštruktori, zamestnanci zamestnávateľa...) alebo pri ochorení týchto osôb sa pre osoby v úzkom kontakte s podozrivými alebo nakazenými osobami (najmä triedy, skupiny na praktickom vyučovaní) sa praktické vyučovanie po konzultácií s príslušným regionálnym úradom verejného zdravotníctva prerušuje až do odvolania,
4. v prípade podľa bodu c) stredné školy a zamestnávatelia postupujú v súlade s „Manuálom pre stredné školy, ktorý upravuje organizáciu a podmienky výchovy a vzdelávania v stredných školách pre školský rok 2020/2021.“

Usmernenie je platné a účinné do času, kým nebude vydaná nová aktualizácia.